proxectonos/corpus_dominio_legal_administrativo_tmp huggingface dataset:
25/01/2016 | Administración LocalMunicipal
Dodro
Aprobación inicial da modificación da Ordenanza fiscal múm.12, reguladora da taxa pola prestación de servizos deportivos

ANUNCIO Aprobación inicial da modificación da Ordenanza fiscal núm.12, reguladora da taxa pola prestación de servizos deportivos. O Pleno municipal, na sesión ordinaria que tivo lugar o día 15 de xaneiro de 2016, acordou aprobar inicialmente a modificación da Ordenanza fiscal núm.12, que regula a taxa pola prestación de servizos deportivos. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao público non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 18 de xaneiro de 2016. O alcalde Valentín Alfonsín Somoza
25/01/2016 | Administración LocalMunicipal
Brión
Aprobación provisional das taxas por servizos de subministración de auga, saneamento, depuración de augas residuais e canon de auga, correspondente ao 4º trimestre de 2015

Exposición pública de padrón fiscal Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 4.º trimestre de 2015, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, e de luns a venres, en período voluntario desde o 1 de febreiro de 2016 ata o vindeiro 31 de marzo de 2016. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 18 de xaneiro de 2016. O alcalde José Luis García García
25/01/2016 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión ordinaria realizada o día 30 de decembro de 2015, adoptou o seguinte acordo: “Para dar cumprimento ao Decreto de 7 de outubro de 2015, ditado pola Alcaldía-Presidencia polo que se complementa a estrutura da Administración Municipal Executiva e se establece a Dirección Rexeneración Urbana e Vivenda, proponse á Xunta de Goberno Local, órgano competente a tenor do establecido no artigo 137.1 i) da Lei 7/85, de 2 de abril, Reguladora das Bases do Réxime Local, o nomeamento da persoa titular do devandito órgano. De conformidade co establecido no artigo 130.3 da citada Lei 7/85, a persoa proposta ten a condición de funcionario esixida no parágrafo primeiro do devandito precepto. En consecuencia, proponse á Xunta de Goberno Local a adopción dos seguintes ACORDOS: Primeiro. –Nomear a don Jorge Juan Cao Abad, director Rexeneración Urbana e Vivenda, integrado na área de Rexeneración Urbana e Dereito á Vivenda. Segundo. –Segundo o establecido na Disposición Adicional décimo quinta da Lei 7/85, os titulares dos órganos directivos municipais quedan sometidos ao réxime de incompatibilidades establecido na Lei 53/1984, de 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. Os funcionarios designados como titulares de órganos directivos pasarán á situación administrativa de servizos especiais nas súas correspondentes administracións, de acordo co disposto no artigo 87.1 c) da Lei 7/2007, de 12 de abril do Estatuto Básico do Empregado Público. Terceiro. –Para dar efectividade económica ao nomeamento que se propón existe crédito suficiente no Orzamento Municipal. Cuarto. –Darase conta ao Pleno, para os efectos do artigo 132 do ROM, en relación co 130.3 da Lei 7/85, de 2 de abril, de Bases do Réxime Local. Quinto. –Notifíquese este acordo a todas as concellerías delegadas, direccións e xefaturas dos servizos municipais”. A Coruña, 13 de xaneiro de 2016. O ALCALDE, PD. D.ª M.ª Eugenia Vieito Blanco
25/01/2016 | Administración LocalMunicipal
Rois
Anuncio de aprobación definitiva do orzamento 2016

ANUNCIO APROBACIÓN DEFINITIVA DO ORZAMENTO 2016 En cumprimento do artigo 21.1 R) da Lei 7/85, de 2 de abril, de Bases de Réxime Local e do artigo 169.3 do Real Decreto Lexislativo 2/2004, polo que se aproba a Lei Reguladora de Facendas Locais, ordénase a publicación do Orzamento Xeral do Concello de Rois para o ano 2016, aprobado en sesión plenaria extraordinaria de data 17 de decembro de 2015, co seguinte resumo por capítulos do estado de ingresos e do estado de gastos: ESTADO DE GASTOS ESTADO DE INGRESOS Así mesmo, a plantilla de persoal aprobada para o 2016, de conformidade co artigo 126 do RD Lex 781/86, de 18 de abril, ten o seguinte contido: Rois, a 15 de xaneiro de 2016. O ALCALDE D. Ramón Tojo Lens
25/01/2016 | Administración LocalMunicipal
A Laracha
Anuncio decreto delegación de atribucións

Anuncio decreto delegación de atribucións “RESOLUCIÓN DA ALCALDÍA Vistos os artigos 23.3 e 4 da Lei 7/1985, de 2 de abril, Reguladora das Bases de Réxime Local, o artigo 63 da Lei 5/1997, de 22 de xuño, de Administración Local de Galicia e os artigos 44 e 47 do Regulamento de Organización, Funcionamento e Réxime Xurídico das Corporacións Locais aprobado por Real Decreto 2568/1986 de 28 de novembro. Con motivo da asistencia á Feira Internacional FITUR, os días 20, 21 e 22 de xaneiro de 2016, RESOLVO: PRIMEIRO.–Delegar durante a miña ausencia, a favor de D. ASSANA BAIER AMAGUANA, primeiro tenente de alcalde, a totalidade das miñas atribucións durante os días 20, 21 e 22 de xaneiro de 2016, ambos inclusive. SEGUNDO.–Mandar publicar esta resolución no Boletín Oficial da Provincia. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario” A Laracha, 15 de xaneiro de 2016. O alcalde José Manuel López Varela
25/01/2016 | Administración LocalMunicipal
Santiago de Compostela
Secretaría Xeral
Decreto ausencia alcalde

ANUNCIO Con data 15 de xaneiro de 2016 o alcalde ditou o seguinte decreto: “Por mor da miña ausencia, os días 19, 20 e 22 de xaneiro de 2016, e co fin de asegurar o correcto funcionamento da Alcaldía, e consonte ás atribucións que me confire o artigo 124.5 LBRL, RESOLVO: Designar como Alcaldesa en funcións a dona Pilar Sofia Edna Lort Kohlmann, 1.ª tenente de alcalde, durante os devanditos días. Do presente decreto, que entrará en vigor o día de hoxe, darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” Santiago de Compostela, 15 de xaneiro de 2016. O ALCALDE ASDO.: MARTIÑO NORIEGA SÁNCHEZ
25/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51587. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Santiago, con CIF P1507900G e enderezo Praza Camilo Díaz Baliño, s/n, solicita de Augas de Galicia a autorización das obras previstas nos proxectos titulados “Mellora e pavimentación de viais nas parroquias de Enfesta, Villestro e O Eixo” e “Ampliación da plataforma do vial Cañoteira-Outeiro de Marrozos (1.ª fase)”, no T. M. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51587. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 5 de xaneiro de 2016. O xefe do Servizo Territorial Ángel Gómez Rey
25/01/2016 | Administración LocalMunicipal
Cedeira
Delegación de funcións da Alcaldía na primeira tenente de alcalde

ANUNCIO Con data 15.01.2016 ditouse a seguinte resolución: “Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE Tendo previsto ausentarme do termo municipal os días 20, 21 e 22 de xaneiro de 2016, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións de Alcaldía na 1.ª tenente de alcalde, D.ª Valentina Gabriela Javier Agustin Koumimi Collignon, a fin de que substitúa na totalidade das citadas funcións os días 20, 21 e 22 de xaneiro de 2016. Segundo. –Notificar a presente resolución á interesada, así como publicala no taboleiro de edictos da Corporación e no Boletín Oficial da Provincia.” Cedeira, 15 de xaneiro de 2016. O alcalde Pablo Diego Moreda Gil
25/01/2016 | Administración LocalMunicipal
Outes
Anuncio de aprobación do padrón fiscal de subministro de auga potable do 4.º trimestre de 2015

ANUNCIO DE APROBACIÓN DO PADRÓN FISCAL DE SUBMINISTRO DE AUGA POTABLE DO 4.º TRIMESTRE 2015 A Xunta de Goberno Local deste Concello, en sesión de 11 de xaneiro de 2016 aprobou o padrón de contribuíntes da taxa polo servizo de subministro de auga potable do 4.º trimestre de 2015, composto por un total de 1.361 recibos, comenzando por Faina Valebona Zaitegui, Dolores, e rematando por Ouassima Schmit Lluna, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de febreiro ata o 15 de de abril de 2016. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 18 de xaneiro de 2016. O alcalde Asdo.: Carlos Enrique López Crespo
25/01/2016 | Administración LocalMunicipal
Corcubión
Anuncio de aprobación inicial da Ordenanza reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos do Concello de Corcubión

Anuncio de aprobación inicial da Ordenanza reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos do Concello de Corcubión O Pleno do Concello de Corcubión, en sesión ordinaria celebrada o día 15 de xaneiro de 2016, acordou a aprobación inicial da Ordenanza reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos do Concello de Corcubión, e en cumprimento do disposto nos artigos 49 e 70.2 da Lei 7/1985, de 2 de Aabril, Reguladora das Bases de Réxime Local, e no artigo 56 do Real Decreto 781/1986, de 18 de abril, polo que se aproba o texto refundido das disposicións legais vixentes en materia de Réxime Local, sometese o expediente a información pública por prazo de trinta días, a contar dende o seguinte a inserción do anuncio no Boletín Oficial da Provincia, para que poida ser examinado e se presenten as reclamacións oportunas. Se transcorrido dito prazo non se houberan presentado alegacións, considerarase aprobado definitivamente dito acordo. Corcubión, 18 de xaneiro de 2016. Alcalde-presidente Manuel Insua Insua
25/01/2016 | Administración LocalMunicipal
A Coruña
Servizo de Persoal
Modificación da oferta de emprego público (OEP) do ano 2015

ANUNCIO En sesión celebrada o 30 de decembro de 2015, a Xunta de Goberno Local adoptou o seguinte acordo: Aprobar a modificación da Oferta de Emprego Público (OEP) do ano 2015 aprobada por acordo da Xunta de Goberno Local de 23 de marzo de 2015, co fin de incluír tres prazas de sarxentos dos servizo de incendios e salvamento, polo sistema de promoción interna. A Coruña, 12 de xaneiro de 2016. A concelleira delegada de Facenda e Administración Eugenia Vieito Blanco
25/01/2016 | Administración LocalMunicipal
Dodro
Aprobación inicial do orzamento 2016

ANUNCIO Aprobación inicial do orzamento 2016 O Pleno municipal, na sesión ordinaria realizada o día 15 de xaneiro de 2016, acordou aprobar inicialmente o orzamento xeral para o exercicio económico de 2016. O que se fai público a fin de que, durante o prazo de quince días hábiles, a contar desde o seguinte ao da publicación deste anuncio no Boletín Oficial da Provincia, de conformidade co disposto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, as persoas interesadas poidan examinar o expediente e presentar as reclamacións ante o Pleno que consideren pertinentes. O orzamento xeral do Concello de Dodro entenderase definitivamente aprobado, se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Estas consideraranse denegadas se non se resolvesen no acto de aprobación definitiva. Dodro, 18 de xaneiro de 2016. O alcalde Valentín Alfonsín Somoza
25/01/2016 | Administración LocalMunicipal
Corcubión
Anuncio de aprobación inicial da Ordenanza fiscal reguladora do imposto sobre construcións, instalacións e obras do Concello de Corcubión

Anuncio de aprobación inicial da Ordenanza fiscal reguladora imposto sobre construcións, instalacións e obras do Concello de Corcubión O Pleno do Concello de Corcubión, en sesión ordinaria celebrada o día 15 de xaneiro de 2016, acordou a aprobación inicial da Ordenanza fiscal reguladora imposto sobre construcións, instalacións e obras do Concello de Corcubión, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réxime Local, e no artigo 56 do Real Decreto 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sometese o expediente a información pública por prazo de trinta días, a contas dende o seguinte a inserción do anuncio no Boletín Oficial da Provincia, para que poida ser examinado e se presenten as reclamacións oportunas. Se transcorrido dito prazo non se houberan presentado alegacións, considerarase aprobado definitivamente dito acordo. Corcubión, 18 de xaneiro de 2016. O alcalde-presidente Manuel Insua Insua
25/01/2016 | Otras Entidades y Anuncios ParticularesUniversidades
Universidade da Coruña
Facultade de Filoloxía
Anuncio de acordo de inicio de expediente de recadación de prezos públicos de matrícula

Anuncio de acordo de inicio de expediente de recadación de prezos públicos de matrícula Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de 27 de abril de 2012 mediante a que se aproba o procedemento para a recadación de “impagados” por prezos públicos de matrícula, durante o prazo de dez días naturais contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/1992 de 26 de novembro, poida alegar e presentar os documentos/xustificantes que estime pertinentes ante a Administración da Facultade de Filoloxía, Campus da Zapateira, na Coruña, teléfono 981 167 000, extensión 1717. A Coruña, 18 de xaneiro de 2016. Carmelo Maria Demicheli Arcera Decana da Facultade de Filoloxía ANEXO
25/01/2016 | Administración LocalMunicipal
Aranga
Secretaría - Intervención
Selección laboral temporal de animador/a cultural

CONVOCATORIA DE SELECCIÓN DE PERSOAL LABORAL TEMPORAL O Concello de Aranga aprobou as bases da convocatoria para a selección, mediante concurso de méritos, dun posto de traballo laboral temporal de animador/a cultural por quedar vacante o dito posto, ao abeiro da subvención obtida da Deputación Provincial. O prazo de presentación de instancias é de oito días naturais, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases nas oficinas municipais do Concello de Aranga, no taboleiro de anuncios da Casa Consistorial e na páxina web do Concello de Aranga (www.aranga.es). Aranga, 18 de xaneiro de 2016. O alcalde Asdo.: Alberto Platas Álvarez
25/01/2016 | Administración LocalMunicipal
A Laracha
Anuncio decreto delegación específica voda

Anuncio decreto delegación específica “RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. HUMBERTO FRANCISCO MILBURN UZOMA, Eladio Jesus Feringan Panero do Concello da Laracha, a atribución para autorizar a celebración dun matrimonio o día 30 de xaneiro de 2016, ás 13.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a HUMBERTO FRANCISCO MILBURN UZOMA a presente resolución para o seu coñecemento e efectos. Asinado dixitalmente por José Manuel López Varela, do que eu, Miguel Iglesias Martínez, dou fe. O alcalde Dou fe, o secretario” A Laracha, 15 de xaneiro de 2016. O alcalde José Manuel López Varela
25/01/2016 | Administración LocalMunicipal
Malpica de Bergantiños
Secretaría
Delegación da Alcaldía no 1.º tenente de alcalde

ANUNCIO Delegación da Alcaldía En data de 18 de xaneiro de 2016 ditouse a resolución n.º 11/2016 que a continuación se transcribe: “Por ter que ausentarme da Alcaldía os días 20, 21 e 22 de xaneiro de 2016, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO.–Delegar as funcións da Alcaldía durante os citados días no 1.º tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO.–Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” Malpica de Bergantiños, a 18 de xaneiro de 2016. O alcalde Asdo.: Eduardo José Parga Veiga
25/01/2016 | Administración LocalMunicipal
Oroso
Delegación de funcións

ANUNCIO Delegación de funcións O 15/12/2015 o alcalde ditou a seguinte resolución: “RESOLUCIÓN DA ALCALDÍA Logo de ver a solicitude do 09/12/2015 (RE 5612 do 09/12/2015) presentada por Mariano Jorge Zaameño Blanes e Mavis Ann Benaddi Zoljami para que o matrimonio civil entre ambos cónxuxes sexa oficiado polo concelleiro don Alexander Doval Expósito. Logo de ver as competencias atribuídas polos artigos 49 e 51 do Código civil, relativas a facultade do alcalde para a celebración de matrimonio civís. Logo de ver a facultade de delegación conferida polo citado artigo 51 do Código civil. No uso das atribucións que me confire a lexislación vixente e de conformidade cos artigos 21.1 da lei 7/1985, de bases de réxime local e 43 a 45 e 114 do Regulamento de organización, funcionamento e réxime xurídico das entidades locais aprobado por Real Decreto 2568/1986, de 28 de novembro, RESOLVO: PRIMEIRO.–Delegar no concelleiro Alexander Doval Expósito do Grupo Municipal do Partido Popular do Concello de Oroso a celebración do matrimonio civil entre dona Zinaida Schmieder Brunner e Mavis Ann Benaddi Zoljami que terá lugar o día 10/09/2016. SEGUNDO.–Notificar a presente Resolución ao concelleiro. TERCEIRO.–Publicar a presente Resolución no Boletín Oficial da Coruña e no taboleiro de anuncios do Concello. CUARTO.–Dar conta ao Pleno do Concello”. Oroso, 15 de xaneiro de 2015. O alcalde Manuel Mirás Franqueira
14/01/2016 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación da subministración de camisetas, trofeos e medallas

SERVIZO DE CONTRATACIÓN 1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2015.00384.2. Obxecto do contrato: SUBMINISTRACIÓN DE CAMISETAS, TROFEOS E MEDALLAS.3. Prazo de execución: un ano dende a data de formalización do contrato en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 23.700,00 €, IVE incluído, dividido en dous lotes.6. Garantía provisional: non se esixe.7. Garantía definitiva: 5% do prezo de licitación, IVE excluído, do lote correspondente: LOTE 1: CAMISETAS ………….…. 297,52 € LOTE 2: MEDALLAS E TROFEOS….681,82 € 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de Referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: se esixen. VARIANTES: no LOTE 2.–MEDALLAS e TROFEOS admitirase un máximo de tres variantes por cada tipo de medalla e trofeo.10. Información: www.dicoruna.es 981 080 314.11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 30 de decembro de 2015. O PRESIDENTE O SECRETARIO Valentín González Formoso José Luis Almau Supervía
14/01/2016 | Administración LocalMunicipal
Ames
Avocación da competencia para a sinatura diaria de oficinas xerais para o día 21 de decembro de 2015 e nova delegación

ANUNCIO Avocación da competencia para a sinatura diaria de Oficinas Xerais para o día 21 de decembro de 2015 e nova delegación. Mediante resolución desta Alcaldía 2.436/2015, de 18 de decembro, avocouse a competencia delegada na concelleira M.ª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 21 de decembro de 2015, delegándose a súa vez a sinatura dese día na concelleira Luisa Feijóo Montero. O que se fai público, aos efectos de xeral coñecemento. Ames, 18 de decembro de 2015. O alcalde José M. Miñones Conde
14/01/2016 | Administración LocalMunicipal
As Pontes de García Rodríguez
Secretaría
Designacións como substituta nas funcións da Alcaldía, á primeira tenente de alcalde, María Montserrat García Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolucións da Alcaldía nº 2455/2015, do día 30/12/2015, nº 2477/2015 da mesma data e nº 5/2016, do día 05/01/2016 designouse como substituta nas funcións da Alcaldía, á primeira tenente de alcalde, María Montserrat García Chavarría, nos termos recollidos nas ditas resolucións. As Pontes de García Rodríguez, 07 de xaneiro de 2016 O concelleiro delegado da Área de Réxime Interno e Recursos Humanos José Alén Álvarez
15/01/2016 | Administración LocalMunicipal
Brión
Aprobación do padrón da taxa pola utilización dos servizos da escola infantil de xaneiro de 2016

ANUNCIO APROBACIÓN DO PADRÓN DA TAXA POLA UTILIZACIÓN DOS SERVIZOS DA ESCOLA INFANTIL DE XANEIRO DE 2016 Mediante resolución da Alcaldía de data de 12.01.2016 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 19 de xaneiro de 2016 ao 21 de marzo de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 12 de xaneiro de 2016. O alcalde José Luís García García
15/01/2016 | Administración LocalMunicipal
Boqueixón
Aprobación definitiva do presuposto municipal 2016

ANUNCIO APROBACIÓN DEFINITIVA DO PRESUPOSTO XERAL DO CONCELLO DE BOQUEIXÓN PARA O EXERCICIO 2016 Na sesión plenaria do Concello de Boqueixón que tivo lugar o 10 de decembro do 2015 aprobouse inicialmente o orzamento xeral do Concello, o cadro de persoal e a relación de postos de traballo para o exercicio 2016. Non presentándose alegacións ao mesmo, queda definitivamente aprobado. En cumprimento do disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, faise público que o antedito orzamento ascende, tanto en gastos como en ingresos, á contía de 3.128.195,78 € euros, correspondendo a cada capítulo as cantidades que de seguido se expresan, segundo o seguinte detalle: 1. Aprobar o presuposto xeral para o ano 2016, do que do seu estado de gastos e ingresos é o seguinte: 2. Aprobar as bases de execución do presuposto xeral ano 2016 3. Aprobar o cadro de persoal que a continuación se transcribe: CADRO DE PERSOAL 2016 Boqueixón, 8 de xaneiro do 2016. O alcalde Ovidio Rodeiro Tato
15/01/2016 | Administración LocalMunicipal
Sobrado
Convocatoria para a elección de xuíz de paz titular do Concello de Sobrado

ANUNCIO 1.º.–Obxecto. –Elección do cargo de xuíz titular do Xulgado de Paz de Sobrado. Aquelas persoas que reúnan as condicións legais establecidas na Ley Orgánica 6/1985, do 1 de xuño, do Poder Xudicial (LOPX), poden presentar solicitude para exercer o cargo de xuíz de paz titular deste municipio.2.º.–Solicitudes. –As instancias solicitando tomar parte na convocatoria, manifestando qeu reúnen todas as condicións legalmente esixidas, deberán dirixirse ao Sr. alcalde-presidente do Concello de Sobrado e presentarse no Rexistro do Concello ou polo procedemento do art.38.4 da Lei 30/1992, no prazo de 15 días naturais, contados a partir do seguinte ao da publicación deste anuncio no BOP.3.º.–Condicións legais dos aspirantes. a) Ser español e maior de idade. b) Non estar incapacitado segundo o establcido no artigo 303 da LOPX. c) Non incorrer nas incompatibilidades e prohibicións establecidas nos artigos 389 e seguintes da dita LOPX, no que sexa de aplicación aos xuíces de paz.4.º.–Documentación que se xuntará coa solicitude. – Certificado de nacemento ou fotocopia autenticada do DNI. – Declaracións responsables nas que consten os extremos ós que se fai referencia nos apartados b) e c) do punto anterior. – Certificado de penais, expedido pola Xerencia do Ministerio de Xustiza, e declaración complementaria do artigo 2.º da Lei 68/1980, no seu punto a) de non atoparse inculpado ou procesado. – Xustificación dos méritos que alegue. – Acreditación documental da profesión actual da/o solicitante. Sobrado, 12 de xaneiro de 2016. O alcalde Asdo.: Luís Lisardo Santos Ares
15/01/2016 | Administración LocalMunicipal
Arzúa
Baixas de oficio no padrón municipal de habitantes

ANUNCIO Baixas de oficio no padrón municipal de habitantes Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícase que: Procedeuse a incoacion de oficio do expediente para proceder a dalo de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. Faise público este anuncio e concédeselle ao interesado un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectuen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Depàrtamento de Estadistica do Concello de Arzúa. ARZÚA, 7 de xaneiro de 2016. O ALCALDE José Luis García López
15/01/2016 | Administración LocalMunicipal
Brión
Aprobación de padróns do prezo público polos servizos de axuda no fogar básica e dependencia do mes de decembro de 2015

ANUNCIO APROBACIÓN DE PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE DECEMBRO DE 2015 Mediante resolución da Alcaldía de data de 12 de xaneiro de 2016 aprobouse o padrón do servizo de axuda no fogar básica e dependencia do mes de decembro. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 19 de xaneiro de 2016 ao 21 de marzo de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 12 de xaneiro de 2016. O alcalde José Luís García García
15/01/2016 | Administración LocalMunicipal
Boqueixón
Aprobación definitiva da modificación presupostaria número 3 do presuposto xeral municipal 2015

ANUNCIO APROBACIÓN DEFINITIVA DA MODIFICACIÓN NÚMERO TRES DO PRESUPOSTO XERAL MUNICIPAL DE BOQUEIXÓN 2015 Na sesión do Pleno extraordinario do Concello de Boqueixón, que tivo lugar o 10 de decembro do 2015, acordouse aprobar a modificación número tres do presuposto xeral municipal para o ano 2015. Non presentándose reclamacións durante o período de exposición pública, queda definitivamente aprobada a modificación número tres do presuposto xeral municipal para o ano 2015, polo que se procede a publicar o resumo por capítulos do estado de gastos e ingresos: Boqueixón, 8 de xaneiro do 2016. O alcalde Ovidio Rodeiro Tato
15/01/2016 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre nomeamento de presidentes de dúas comisións informativas permanentes

ANUNCIO RESOLUCIÓN DA PRESIDENCIA SOBRE NOMEAMENTO DE PRESIDENTES DE DÚAS COMISIÓNS INFORMATIVAS PERMANENTES Don VALENTÍN GONZÁLEZ FORMOSO, presidente da Deputación Provincial da Coruña, Ao abeiro do disposto no artigo 96 do Regulamento orgánico da Deputación Provincial da Coruña (RODC), consonte ao acordo do Pleno de 30 de decembro sobre modificación da denominación e atribucións de dúas Comisións Informativas Permanentes: RESOLVO: Delegar e nomear presidentes das comisións Informativas permanentes que se relacionan aos seguintes membros da corporación: – Comisión de Cultura e Normalización Lingüística: dona María Goretti Sanmartín Rei, vicepresidenta. – Comisión de Cooperación, Plans Provinciais Xerais, Asistencia a Municipios, Turismo e Patrimonio Histórico-Artístico: don Boureima Anev Jalil. A presente resolución producirá efecto desde a data da sinatura da presente Resolución, será notificada de inmediato aos designados e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, 5 de xaneiro de 2016. O presidente O secretario xeral Valentín González Formoso José Luis Almau Supervía
15/01/2016 | Administración LocalMunicipal
San Sadurniño
Modificación do Regulamento de participación veciñal

A N U N C I O O Pleno deste Concello, na sesión celebrada o día 7 de novembro de 2015, acordou aprobar provisionalmente unha modificación do Regulamento de participación veciñal. O anuncio correspondente á exposición pública desa modificación, foi exposto ó público durante o prazo de trinta días mediante anuncio publicado no Boletín Oficial da Provincia de A Coruña n.º 221, do 18/11/15, e no taboleiro de anuncios deste Concello, sen que se presentase alegación, reclamación nin observación algunha durante o devandito prazo, polo que consideraráse aprobada definitivamente esa modificación do Regulamento. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real decreto lexislativo 781/1986, do 18 de abril, polo que se aproba o texto refundido das disposicions legais vixentes en materia de réxime local, publícase de seguido o texto completo da modificación aprobada: “Modifícase o artigo 26 do Regulamento de participación veciñal do Concello de San Sadurniño, que terá o seguinte contido: Artigo 26. O Consello de participación veciñal estará integrado polos seguintes membros: ● Presidencia: o alcalde ou alcaldesa, ou a persoa en quen delegue. ● Vogalías:  Os concelleiros ou concelleiras que teñan atribucións nas áreas da participación veciñal, cultura, deportes e facenda.  Un membro de cada grupo político con representación no Concello.  Unha persoa representante de cada entidade inscrita no RME. ● Secretaría: un traballador ou traballadora do Concello, con voz e sen voto, nomeada pola Alcaldía. ● Asesoramento: eventualmente poderán participar no Consello, con voz e sen voto, aquelas persoas representantes de sectores ou entidades de interese, cuxa presenza se estime necesaria para o tratamento de determinados temas, podendo ser requiridas a instancia do propio Consello, ou asistir por solicitude propia sempre e cando se admita pola maioría do Consello. Modifícase a primeira liña do artigo 12 do Regulamento, que terá o seguinte contido: “A Concellalía con competencias en materia de participación veciñal será a encargada de: ” San Sadurniño, 7 de xaneiro de 2016. O alcalde Secundino García Casal
15/01/2016 | Administración LocalMunicipal
San Sadurniño
Modificación de ordenanza fiscal

A N U N C I O O Pleno deste Concello, na sesión celebrada o día 7 de novembro de 2015, acordou aprobar provisionalmente unha modificación da Ordenanza fiscal n.º 5, reguladora da taxa pola prestación do servizo de subministro domiciliario de auga potable, o que se fixo público durante o prazo de trinta días, contados desde o seguinte ó da publicación do o anuncio correspondente no Boletín Oficial da Provincia de A Coruña n.º 221, do 18/11/15, e no taboleiro de anuncios deste Concello, sen que se presentase alegación, reclamación nin observación algunha durante o devandito prazo, polo que o acordo de que se trata enténdese elevado a definitivo. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real decreto lexislativo 781/1986, do 18 de abril, polo que se aproba o texto refundido das disposicions legais vixentes en materia de réxime local, publícase de seguido o texto completo da modificación aprobada: “Primeiro. –Modifícase o contido do artigo 5 da ordenanza fiscal n.º 5: reguladora da taxa pola prestación do servizo do subministro domiciliario de auga potable, que terá o seguinte contido: Artigo 5.º.–Bases de imposición e tipos de gravame.1. As bases de imposición e os tipos de gravame son os contidos nas tarifas recollidas na seguinte táboa: No referido aos dereitos de acometida, o importe indicado comprenderá a instalación polo Concello da chave de paso, do colar e ata 15 metros de tubaxe. O resto das instalacións e obras necesarias serán por conta da persoa usuaria do servizo, e serán previamente revisadas polos servizos municipais.2. As anteriores tarifas actualizaranse anualmente e de forma automática segundo o índice de prezos ao consumo (IPC) publicado polo INE. Segundo. –Modifícase o contido do apartado 1 do artigo 9 da dita ordenanza, que terá o seguinte contido: Artigo 9.º.–Liquidación e recadación.1. As tarifas serán liquidadas por períodos trimestrais vencidos. San Sadurniño, 7 de xaneiro de 2016. O alcalde Secundino García Casal
15/01/2016 | Administración LocalMunicipal
Valdoviño
Aprobación inicial expte. modificación Ordenanza fiscal

O Pleno da Corporación de Valdoviño, en sesión do 21 de agosto de 2015 acordara aprobar incialmente a modificación da ordenanza fiscal reguladora do imposto sobre vehículos de tracción mecánica, tramitándose o correspondente expediente con publicación definitiva publicada no BOP núm.215 de 10 de novembro de 2015. O Pleno da Corporación en sesión do 18 de decembro de 2015, acordou aprobar inicialmente expediente de nova modificación da ordenanza antedita. Polo que, de conformidade co disposto no artigo 17.1 do Texto Refundido da Lei Reguladora das Facendas Locais, sométese o expediente a información pública por prazo de TRINTA DIAS HÁBILES, contados a partir do seguinte ao da publicación deste anuncio, para que os interesados poidan presentar as alegacións e suxestións que consideren oportunas. De non presentarse reclamacións, o acordo, ata o de agora provisional, entenderase aprobado definitivamente sen necesidade de novo acordo plenario, ao abeiro do artigo 17.3 do TRLRFL, e publicarase o texto íntegro da modificación no BOP para a súa entrada en vigor. Valdoviño, 29 de decembro de 2015 O Alcalde, Asdo.: Alberto González Fernández.
15/01/2016 | Administración LocalMunicipal
Valdoviño
Anuncio aprobación reformulación plan económico-financeiro

En base á obriga establecida no artigo 23.4 da Lei Orgánica 2/2012, do 27 de abril, de estabilidade orzamentaria e sustentabilidade financeira, infórmase que na sesión ordinaria do 18 de decembro de 2015, o Pleno da Corporación de Valdoviño, aprobou o novo Plan económico-financeiro, quedando o dito documento a disposición dos interesados para a súa consulta nas oficinas municipais. Valdoviño, 29 de decembro de 2015. O Alcalde, Asdo.: Alberto González Fernández.
12/01/2016 | Administración LocalMunicipal
Fisterra
Prego de cláusulas administrativas e técnicas servizo de consultoría e asistencia arquitecto

Adoptado acordo pola Xunta de Goberno Local na sesión do dia 26 de Novembro de 2015 sobre aprobación do Prego de Clausulas Administrativas e de prescripcións técnicas que servirá de base no procedemento negociado sen publicidade obrigatoria para a Contratación do servizo de consultoria e asistencia técnica ao Concello de Fisterra en materia de Arquitectura e Urbanismo, expónse ao público por espazo de Dez dias hábiles contados a partires do seguinte ó da súa publicación no Boletin Oficial da Provincia, a efectos de posibles reclamacións ou alegacións.- Fisterra, a 20 de Decembro de 2015 O ALCALDE-PRESIDENTE José Marcote Suárez